
DĖL ATLIEKŲ DEGINIMO ĮRENGINIUOSE IR BENDRO ATLIEKŲ DEGINIMO ĮRENGINIUOSE SUSIDARIUSIŲ PELENŲ IR ŠLAKO TVARKYMO REIKALAVIMŲ


Teikiame derinti Lietuvos Respublikos aplinkos ministro įsakymo „Dėl Lietuvos Respublikos aplinkos ministro 2016 m. lapkričio 25 d. įsakymo Nr. D1-805 „Dėl Atliekų deginimo įrenginiuose ir bendro atliekų deginimo įrenginiuose susidariusių pelenų ir šlako tvarkymo reikalavimų patvirtinimo“ pakeitimo“ projektą (toliau – Įsakymo projektas). 
Įsakymo projekto tikslas – nustatyti atliekų nebelaikymo atliekomis kriterijus ir sąlygas apdorotiems pelenams ir šlakui, taip pat nustatyti papildomus reikalavimus pelenų ir šlako laikymui, vežimui, krovimui, siekiant užtikrinti, kad pelenai ir šlakas nekeltų neigiamo poveikio visuomenės sveikatai ir aplinkai dėl galimos taršos kietosiomis dalelėmis (dulkėmis) ar cheminių medžiagų, esančių pelenuose ir šlake, patekimo į požeminius ir (ar) paviršinius vandenis. Siūloma nustatyti, kad pelenai ir šlakas, neatitinkantys nustatytų atliekų nebelaikymo atliekomis kriterijų ir sąlygų ir (ar) šešis mėnesius po apdorojimo nepanaudoti statinių statyboje, turės būti tvarkomi kaip atliekos. 
Pelenų ir šlako atliekų nelaikymo atliekomis kriterijai nustatyti vadovaujantis Atliekų tvarkymo įstatymu[footnoteRef:1], kuriame nurodyta, kad, nustatant konkrečius atliekų nebelaikymo atliekomis kriterijus atskiriems atliekų srautams, laikomasi šių sąlygų: [1:  Atliekų tvarkymo įstatymo 32 straipsnio 2 dalis.] 

1) medžiaga ar daiktas yra visuotinai naudojamas konkretiems tikslams;
2) tokiai medžiagai ar daiktui egzistuoja rinka ar paklausa;
3) medžiaga ar daiktas atitinka techninius reikalavimus konkretiems tikslams ir produktams taikytinus galiojančius teisės aktus ir standartus;
4) naudojant medžiagą ar daiktą nebus daromas neigiamas poveikis aplinkai ar žmonių sveikatai. 
Europos Parlamento ir Tarybos direktyvoje 2008/98/EB dėl atliekų ir panaikinančioje kai kurias direktyvas[footnoteRef:2] nurodyta, kad, nustatant atliekų nebelaikymo atliekomis kriterijus turi būti nustatyta medžiagos ar daikto atitikties nustatytoms sąlygoms ir kriterijams, pagal kuriuos atliekos nebelaikomos atliekomis, įrodymų pateikimo reikalavimai ir tvarka, įskaitant kokybės kontrolę, medžiagos ar daikto atitiktį patvirtinančių dokumentų išdavimo, laikymo ir saugojimo reikalavimai. [2:  2008 m. lapkričio 19 d. Europos Parlamento ir Tarybos direktyva 2008/98/EB dėl atliekų ir panaikinanti kai kurias direktyvas su paskutiniais pakeitimais, padarytais 2018 m. gegužės 30 d. Europos Parlamento ir Tarybos direktyva (ES) 2018/851] 

Įsakymo projektą parengė Aplinkos ministerijos Atliekų politikos grupės (vadovė Agnė Bagočiutė, tel. 8 64689902 el. p. agne.bagociute@am.lt, vyriausioji patarėja Audronė Nikšaitė,         tel. 8 696 89772 el. p. audrone.niksaite@am.lt) patarėja Jovita Surdokienė (tel. 8 696 54712 el. p. jovita.surdokiene@am.lt).
Prašome pastabas ir pasiūlymus dėl projekto pateikti per 10 darbo dienų nuo projekto paskelbimo Lietuvos Respublikos Seimo teisės aktų informacinės sistemos (TAIS) projektų registravimo posistemėje. Iki šios datos negavę pastabų, laikysime, kad projektą derinate be pastabų.
PRIDEDAMA:
1. Įsakymo projektas,12 lapų.
2. Numatomo teisinio reguliavimo poveikio vertinimo pažyma, 2 lapai.
	

Aplinkos viceministrė
	                                   Raminta Radavičienė

Adresatų sąrašas:
AB „Ignitis“
Antrinių žaliavų ir atliekų surinkėjų, perdirbėjų asociacijai
Aplinkos apsaugos agentūrai
Aplinkos apsaugos departamentui prie Aplinkos ministerijos
Aplinkosaugos koalicijai
Asociacijai „Klaipėdos Marių bendruomenė“
Asociacijai „Šernų ir Ketvergių kaimų bendruomenė“
Asociacijai „Šimkų kaimo bendruomenė“
Atliekų tvarkytojų ir turėtojų asociacijai
Ekonomikos ir inovacijų ministerijai
Finansinių nusikaltimų tyrimo tarnybai
Gamintojų ir importuotojų asociacijai
Kauno technologijos universitetui
Lietuvos chemijos pramonės įmonių asociacijai
Lietuvos inovacijų centrui
Lietuvos geologijos tarnybai prie Aplinkos ministerijos
Lietuvos komunalininkų ir atliekų tvarkytojų asociacijai
Lietuvos mokslininkų sąjungai
Lietuvos pramonininkų konfederacijai
Lietuvos prekybos, pramonės ir amatų rūmų asociacijai
Lietuvos regioninių atliekų tvarkymo centrų asociacijai
Lietuvos Respublikos žemės ūkio rūmams
Lietuvos savivaldybių asociacijai
Lietuvos savivaldybių komunalinių įmonių asociacijai
Lietuvos statybininkų asociacijai
Lietuvos verslo konfederacijai
Lietuvos žemės ūkio bendrovių asociacijai
Pavojingųjų atliekų tvarkytojų asociacijai
Piliečių teisių gynimo asociacijai „Mūsų teisė“
Priešgaisrinės apsaugos ir gelbėjimo departamentui prie Vidaus reikalų ministerijos
Specialiųjų tyrimų tarnybai
Susisiekimo ministerijai
UAB „AC3 grupė“
UAB „Eco Nord“
UAB „Fortum Heat Lietuva“
UAB „Kauno švara“
UAB „Šilinė“
UAB „Toksika“
Valstybinei maisto ir veterinarijos tarnybai
Valstybinei teritorijų planavimo ir statybos inspekcijai prie Aplinkos ministerijos
Vilniaus Gedimino technikos universitetui
Vilniaus universitetui
Valstybinei vartotojų teisių apsaugos tarnybai
VĮ Lietuvos automobilių kelių direkcijai
VĮ Statybos produkcijos sertifikavimo centrui
VšĮ „Žiedinė ekonomika“
Vidaus reikalų ministerijai
Žemės ūkio ministerijai
Aplinkos ministerijos Taršos prevencijos politikos grupei
Aplinkos ministerijos Statybos ir teritorijų planavimo politikos grupei
Aplinkos ministerijos Aplinkos apsaugos politikos įgyvendinimo koordinavimo grupei 
Aplinkos ministerijos duomenų apsaugos pareigūnui Mykolui Okulič-Kazarinui

